jkorsvik/nowiki_second_scrape_merged huggingface dataset:
VM i landeveissykling 2017 – Mennenes lagtempo

Mennenes lagtempo under VM i landeveissykling 2017 gikk søndag 17. september og var over 42,5 km. 


== Løypa ==
Start er ved Ravnanger på Askøy utenfor Bergen. Derifra sykler man via Erdal og Kleppestø før man sykler over Askøybrua. Da kommer man inn i Bergen og sykler forbi Olsvik, Loddefjord, Straume og Bønes på vei til Paradis. Derifra for man Birkelundsbakken, den eneste motbakken som er noe å snakke om. Før man følger Nattlandsveien not Haukeland sykehus og videre mot Bergen sentrum og opp til Sandviken. Før man så følger sjøen innover forbi Håkonshallen, Bryggen og Fiskertorvet før det er målgang på Festplassen.
Hvert lag stiller med 6 ryttere, og man starter med 3 minutters tidsintervall.


== Lag ==


== Resultater ==


== Eksterne lenker ==
Liste over deltagende lag Arkivert 11. september 2017 hos Wayback Machine.
Kart og løypebeskrivelse
Arconaia lanceolata

Arconaia lanceolata er en art av dammuslingfamilien innen klassen muslinger som lever i ferskvann.


== Utbredelse ==
Arten finnes i Kina.


== Systematisk inndeling ==
Klassifikasjon etter WoRMS.

Rekke: Bløtdyr (Mollusca) - 60 000 arter Cuvier, 1795
KLASSE Muslinger (Bivalvia) - ca. 15 000 arter Linnaeus, 1758
Underklasse Palaeoheterodonta Newell, 1965
Orden Unionida Stoliczka, 1871
Overfamilie Unionoidea Rafinesque, 1820
Familie Dammuslingfamilien (Unionidae)  Fleming, 1828
Slekt Arconaia Conrad, 1865 
Arconaia lanceolata Lea, 1856


== Referanser ==


== Eksterne lenker ==
(en) Arconaia lanceolata – oversikt og omtale av artene i WORMS-databasen 
(en) Arconaia lanceolata i Global Biodiversity Information Facility 
(en) Arconaia lanceolata hos ITIS 
(en) Arconaia lanceolata hos NCBI 
(en) Kategori:Arconaia lanceolata – bilder, video eller lyd på Wikimedia Commons
Aleksander Stokkebø

Aleksander Stokkebø (født 2. november 1994) er en norsk politiker (Høyre). Stokkebø er innvalgt stortingsrepresentant for Rogaland fra 2021 og var fast møtende vara for helse- og omsorgsminister Bent Høie i perioden 2017–2021.  
Stokkebø gikk på Stavanger katedralskole, hvor han satt i elevrådsstyret og ledet Ungdommens bystyre i Stavanger. Siden tjenestegjorde han i Forsvaret som  vaktgardist i Hans Majestet Kongens Garde deretter som korporal og landstillitsvalgt. Han har avlagt emner i juss og etikk fra Forsvarets høgskole, skatterett ved Universitetet i Oslo og påbegynte juss-studer ved Universitetet i Stavanger. Han ble medlem i Stavanger bystyre 2015–2019 og fikk i kommunevalget 2019 gjenvalg som en av de i partiet med flest personstemmer. Deretter tok han over som leder av kontrollutvalget i kommunen. Han var i perioden 2015-2019 også medlem av Rogaland fylkesting. Han har vært leder i Stavanger Unge Høyre og leder i Rogaland Unge Høyre. I Stortingsvalget 2017 var han Høyres femtekandidat i Rogaland og foran Stortingsvalget 2021 rykket han opp som partiets fjerdekandidat.Han var fra 2018 medlem av Stortingets finanskomite der han var Høyres talsperson for saker som angår Norges bank og oljefondet, og han er også medlem av Stortingets delegasjon til Europarådets parlamentarikerforsamling. Stokkebø har tidligere vært medlem av utdannings- og forskningskomiteen. Fra 2021 er han medlem av Arbeids- og sosialkomiteen.


== Referanser ==


== Eksterne lenker ==
Aleksander Stokkebø på Twitter 
Aleksander Stokkebø på LinkedIn
Aleksander Stokkebø på Facebook
(no) Aleksander Stokkebø hos Stortinget 
(no) Aleksander Stokkebø hos Norsk senter for forskningsdata 
(en) Aleksander Stokkebø hos Europarådets parlamentarikerforsamling
Jezebel

Se også Jesabel, fra Kongebøkene i GTJezebel er en amerikansk romantisk dramafilm fra 1938, regissert av William Wyler. Bette Davis og Henry Fonda spiller hovedrollene, mens George Brent, Margaret Lindsay, Donald Crisp, Richard Cromwell og Fay Bainter spiller biroller. Spillefilmen er basert på Owen Davis' skuespill Jezebel fra 1933 med Miriam Hopkins i hovedrollen. Filmen handler om en egenrådig kvinne som gir blaffen i hva som sømmer seg i sosietsmiljøet. Det byr på problemer i kjærlighetslivet.
Davis fikk hovedrollen i filmen etter at hun ikke fikk spille Scarlett O'Hara i storfilmen Tatt av vinden (1939). Filmen ble et høydepunkt i Davis' karriere, og selv om gjennombruddet kom med En kvinnes slave (1934), var det Jezebel som etablerte henne som en hovedrolleskuespiller.Jezebel fikk to Oscar-priser for beste kvinnelige hovedrolle (Davis) og beste kvinnelige birolle (Bainter). Den ble også nominert til Oscar-priser for beste film, beste filmmusikk (Max Steiner) og beste kinematografi, sort-hvitt (Ernest Haller). Det amerikanske filminstituttet (AFI) har kåret filmen til tidenes 79. beste kjærlighetsfilm fra USA. Filmen ble innlemmet i National Film Registry i 2009, et utvalg av filmer til bevaring i det amerikanske nasjonalbiblioteket Library of Congress.


== Handling ==
Julie Marsden (Bette Davis) er en egenrådig kvinne som gir blaffen i hva som sømmer seg i sosietsmiljøet. Det byr på problemer hos mannen som forguder henne, Preston Dillard (Henry Fonda). Julie kler seg blant annet i en rød kjole på et ball hvor det kreves at kvinnene skal gå i hvitt. Julies tante kaller henne «Jezebel», et navn som betyr «en ond, skamløs kvinne». Julies oppførsel får etter hvert konsekvenser, og menneskene rundt henne begynner å forstå hvilket ondskapsfullt menneske hun er. Men det kommer også for en dag at hun er stormforelsket i Dillard, og selv en «Jezebel» kan lære av sine feil og bli en bedre person.


== Medvirkende ==
Bette Davis som Julie Marsden
Henry Fonda som Preston Dillard
George Brent som Buck Cantrell
Donald Crisp som Dr. Livingstone
Fay Bainter som Aunt Belle Massey
Margaret Lindsay som Amy Bradford Dillard
Richard Cromwell som Ted Dillard
Henry O'Neill som General Theopholus Bogardus
Spring Byington som Mrs. Kendrick
John Litel som Jean La Cour
Gordon Oliver som Dick Allen
Janet Shaw som Molly Allen
Theresa Harris som Zette
Margaret Early som Stephanie Kendrick
Irving Pichel som Huger
Eddie Anderson som Gros Bat
Matthew Beard som Ti Bat
Ann Codee som Mme. Poullard
Stuart Holmes som lege under duellen


== Referanser ==


== Eksterne lenker ==
(en) Jezebel på Internet Movie Database 
Jezebel hos Filmweb
(no) Jezebel hos Filmfront 
(no) Jezebel på NRK TV 
(sv) Jezebel i Svensk Filmdatabas 
(da) Jezebel i Danmark Nationale Filminstitut 
(fr) Jezebel på Allociné 
(nl) Jezebel på MovieMeter 
(en) Jezebel på AllMovie 
(en) Jezebel på Turner Classic Movies
Arconaia

Arconaia er en slekt av dammuslingfamilien innen klassen muslinger som lever i ferskvann.


== Utbredelse ==
Slekter finnes i Kina.


== Systematisk inndeling ==
Klassifikasjon etter WoRMS.

Rekke: Bløtdyr (Mollusca) - 60 000 arter Cuvier, 1795
KLASSE Muslinger (Bivalvia) - ca. 15 000 arter Linnaeus, 1758
Underklasse Palaeoheterodonta Newell, 1965
Orden Unionida Stoliczka, 1871
Overfamilie Unionoidea Rafinesque, 1820
Familie Dammuslingfamilien (Unionidae)  Fleming, 1828
Slekt Arconaia Conrad, 1865 
Arconaia lanceolata Lea, 1856


== Referanser ==


== Eksterne lenker ==
(en) Arconaia – oversikt og omtale av artene i WORMS-databasen 
(en) Arconaia i Global Biodiversity Information Facility 
(en) Arconaia hos ITIS 
(en) Arconaia hos NCBI 
(en) Kategori:Arconaia – bilder, video eller lyd på Wikimedia Commons
Helsepartiet

Helsepartiet var et norsk politisk parti som ble stiftet 8. oktober 2016 og registrert i Brønnøysundregistrene i januar 2017. Partiet hadde fylkeslag i alle fylker og i flere kommuner. Partiet ble startet av Lise Askvik. Helsepartiet var blokkuavhengig. Partiets politikk fremgikk av partiets prinsipprogram, stortingsprogram og resolusjoner og vedtak på årlige landsmøter. I februar 2023 ble partiet slått sammen med Industri- og Næringspartiet og Helsepartiet opphørte.Helsepartiet arbeidet blant annet for systemendringer i helse- og omsorgssektoren og ønsket å erstatte den økonomisk funderte helseforetaksmodellen med en demokratisk styrt forvaltningsmodell med all helseadministrasjon på ett nivå.Da partiet ble etablert, ble følgende saker vektlagt: bevare lokalsykehus med akuttkirurgi og fødeavdelinger i hele landet, sikre befolkningen rettssikkerhet, pasientskadeerstatning, immunterapi og andre gjennombruddsbehandlinger, legge ned det statlige organet Beslutningsforum for nye metoder og verne varslere.Etter landsmøtet i 2020 utvidet Helsepartiet sin politikk til å dekke alle sektorer og departementer. Partiets politikk bygget på helsehensyn og argumentasjonen at ingen investering lønner seg mer enn helse. Resonnementet hvilte på regjeringens premiss om at 75 prosent av den norske nasjonalformuen utgjøres av innbyggerne fremtidige arbeidsevne.
Ved stortingsvalget 2017 stilte Helsepartiet valglister i alle fylker bortsett fra Møre og Romsdal. Partiet fikk på landsbasis 10 318 stemmer (0,4 %).Ved kommunestyrevalget 2019 stilte partiet liste i elleve kommuner og åtte fylker, og fikk valgt inn tre kommunestyrerepresentanter: to i Vanylven kommune i Møre og Romsdal og en i Arendal. Totalt fikk partiet 3 180 stemmer ved kommunestyrevalget og 8 477 stemmer ved fylkestingsvalget.Ved landsmøtet i 2021 tok legen Erik Hexeberg over som leder av Helsepartiet. Lise Askvik fortsetter som nestleder.
Helsepartiet stilte til valg i alle landets 19 valgkretser i 2021, og fikk 6 490 stemmer (0,2 %).Helseparties slagord i 2021 var «For et friskere Norge!»


== Referanser ==
Vetle Wang Soleim

Vetle Wang Soleim (født 5. mars 1993) er en norsk politiker fra Smøla som representerer partiet Høyre. Han ble innvalgt som stortingsrepresentant for Møre og Romsdal ved stortingsvalget 2017.Soleim har studert rettsvitenskap ved Universitetet i Oslo fra 2013. Han har sittet i Smøla kommunestyre og vært formannskapsmedlem fra 2011–2015. I stortingsvalget 2017 var han Høyres tredjekandidat i Møre og Romsdal, og ble innvalgt på fast plass som stortingsrepresentant.


== Referanser ==


== Eksterne lenker ==
(en) Vetle Wang Soleim – kategori av bilder, video eller lyd på Commons 
(no) Vetle Wang Soleim hos Stortinget 
(no) Vetle Wang Soleim hos Norsk senter for forskningsdata 
(en) Vetle Wang Soleim hos Europarådets parlamentarikerforsamling
Johannes I Axouchos

Johannes I Axouchos (gresk: Ιωάννης Α΄ Αξούχος) var keiser av Trapezunt-riket (Trebizond) fra 1235 til 1238. En samtidig krønike av historikeren Mikael Panaretos hevder at Johannes I regjerte i seks år, men dette antas å være feil. Det er mulig at Johannes var medkeiser sammen sin forgjenger Andronikos I Gidos i tre år og deretter regjerte alene.
Johannes I var eldste sønn til Alexios I Megas Komnenos, men kildene er usikre i forhold til hans mor. Hun er noen steder navngitt som Theodora Axouchina. Han kan ha vært mindreårig da faren døde i 1222, for Alexios I ble etterfulgt av sin svigersønn Andronikos I Gidos. Johannes var sannsynligvis født før slaget ved Sinobe i 1214, dette på bakgrunn av opplysninger om Alexios fra den persiske kronikøren Ibn Bibi som skrev om dette slaget.
Lite er kjent om Johannes I’s regjeringstid, bortsett fra opplysningen om at han døde mens han spilte «tzykanion», en form for polo som var populær blant den bysantinske adelen. Johannes skal ha falt av hesten og blitt trampet i hjel. Hans arving Ioannikios var sendt i kloster, og Johannes’ yngre bror Manuel I Megas Komnenos overtok tronen. De fleste historikere har antatt at Ioannikios var Johannes’ sønn, men Panaretos’ krønike angir ikke relasjonen mellom dem. Rustam Shukurov har hevdet at Ioannikios var bror til Johannes og Manuel.
Tidligere historikere har gitt Johannes I æren for pregingen av Trapezunt-rikets første sølvmynter, asper, men nyere numismatisk forskning heller mer til at de er preget under Johannes II Megas Komnenos som var keiser langt senere på 1200-tallet.


== Referanser ==


== Eksterne lenker ==
Vougiouklaki Penelope, «John I Grand Komnenos», «Encyclopedia of the Hellenic World: Asia Minor»
Herman Hermani

Herman Hermani (født 24. mars 1898 i Christiania, død 17. mai 1960 samme sted) var en norsk komponist og visesanger. Hermani trakterte de fleste instrumenter og skrev en rekke tekster om natur, planter og blomster. Derav fikk han tilnavnet «Norges blomsterkomponist». Han fikk sitt slagergjennombrudd med «Den gamle syrin» i 1935, og han turnerte Norge rundt gjennom flere tiår.


== Karriere ==
Hermani startet med musikk som barn, da han tok fiolintimer. Som 17-åring debuterte han ved Sagene Teater og etablerte seg etter hvert som komponist av lette og lystige melodier og tekster. I 1935 fikk han sitt gjennombrudd med låten «Den gamle syrin», en sang som ble en av de mest kjent låtene i 1930-årene. Tre år senere gjorde han suksess med «En liten blåveis». Sangen ble oversatt til ni språk, og den gjorde suksess i Sverige i 1948 – da under tittelen «Violer til mor». Hermanis mange tekster om blomster og flora ga ham kallenavnet «Norges blomsterkomponist».Han skrev også flere revyer og var opptatt av tyrolermusikk. Blant annet turnerte han landet rundt gjennom flere tiår, ofte sammen med barna Kate og Dick.
I løpet av sin karriere skrev Hermani rundt 300 ulike sanger og komposisjoner. Columbia Records lanserte 33 av disse i årene 1935 til 1956. Hermani døde av lungekreft i 1960, 62 år gammel.25 år etter hans død ble det mye oppmerksomhet omkring Hermani-komposisjonen «Lille stjerne». Årsaken var at Melodi Grand Prix-vinneren «La det swinge» ble anklaget for å være plagiat av «Lille stjerne». Låtskriver Rolf Løvland avviste påstandene, og plagiat-anklagene fikk ingen konsekvenser. «La det swinge» vant siden Eurovision Song Contest 1985 – Norges første seier i konkurransen.
Den norske gitaristen og musikeren Petter Hermani (født 1954) er barnebarn av Herman Hermani.


== Referanser ==
Liste over stortingsrepresentanter 2017–2021

Liste over stortingrepresentanter 2017–2021 omfatter alle som ble valgt til Stortinget ved stortingsvalget 2017, 11. september 2017.
Det er totalt 169 representanter. Det ble valgt 150 distriktsmandater i tillegg til ett utjevningsmandat fra hvert fylke (i alt 19). I henhold til Grunnlovens paragraf 68, tiltrådte de nye stortingsrepresentantene den første «søgnedagen» (virkedagen) i oktober, altså mandag 2. oktober 2017. Den høytidelige åpningen fant sted mandag 9. oktober.
De 169 representantene ble fordelt med 49 til Arbeiderpartiet, 45 til Høyre, 27 til Fremskrittspartiet, 19 til Senterpartiet, 11 til Sosialistisk Venstreparti, 8 til Venstre, 8 til Kristelig Folkeparti, 1 til Miljøpartiet De Grønne og 1 til Rødt. Jan Bøhler gikk fra Ap til Sp i 2020 og Ulf Leirstein ble uavhengig representant i april 2019.


== Representanter ==
Representanter markert med rosa farge er utjevningsmandater.


== Referanser ==


== Eksterne lenker ==
Innvalgte 2017-21; Stortinget.no
Symboltabell

En symboltabell er innen informatikk en datastruktur som blir benyttet av en språkoversetter slik som en kompilator eller en kommandotolk, hvor hver identifikator (symbol) i programmets kildekode er assosiert med informasjon som er relatert til dets deklarasjon eller tilsynekomst i kildekoden.
En symboltabell kan være eksisterende bare under oversettelsesprosessen. Alternativt kan den være innbakt i prosessens utmatning, som i objektfilen til et applikasjonsgrensesnitt for senere bruk. For eksempel kan den benyttes under en interaktiv avlusingsesjon eller som en ressurs for formatering av en diagnostisk rapport under eller etter eksekveringen av et program.
Løkkeinvariant

En løkkeinvariant er innen informatikk en egenskap ved en programvareløkke som er sann før og etter hver iterasjon. Det er en logisk forsikring, som noen ganger blir sjekket innenfor koden ved hjelp av et forsikringkall. Å kjenne til slike invarianter er viktig for forståelsen av løkkens effekt.
Innenfor formell programvareverifisering, spesielt Floyd-Hoare tilnærmelsen, blir løkkeinvarianter uttrykt med en formell førsteordens logikk og blir brukt for å bevise egenskapene til løkker og ved en utvidelse av algoritmer som anvender løkkene (vanligvis korrekthetsegenskaper). Løkkeinvarianter er sanne ved inngangspunktet i hver løkke og i enhver iterasjon, slik at når man forlater løkken vil både løkkeinvariantene og løkkens avslutningstilstand være garantert.


== Litteratur ==
Thomas H. Cormen, Charles E. Leiserson, Ronald L. Rivest, and Clifford Stein. Introduction to Algorithms, Second Edition. MIT Press and McGraw-Hill, 2001. ISBN 0-262-03293-7. Pages 17–19, section 2.1: Insertion sort.
David Gries. "A note on a standard strategy for developing loop invariants and loops." Science of Computer Programming, vol 2, pp. 207–214. 1984.
Michael D. Ernst, Jake Cockrell, William G. Griswold, David Notkin. "Dynamically Discovering Likely Program Invariants to Support Program Evolution." International Conference on Software Engineering, pp. 213–224. 1999.
Robert Paige. "Programming with Invariants." IEEE Software, 3(1):56–69. January 1986.
Yanhong A. Liu, Scott D. Stoller, and Tim Teitelbaum. Strengthening Invariants for Efficient Computation. Science of Computer Programming, 41(2):139–172. October 2001.
Michael Huth, Mark Ryan. "Logic in Computer Science.", Second Edition.
Rettet asyklisk graf

En rettet asyklisk graf (engelsk: directed acyclic graph, kalt DAG eller dag ), er innenfor informatikken og matematikken navnet på en endelig rettet graf uten rettede sykluser. For hver node v er det ingen ikke-tom rettet sti som både starter og slutter i v.
En kilde (source) er en node uten inngående kanter, mens en sink er en node uten utgående kanter. En endelig DAG har minst en kilde og minst en destinasjon (sink). Lengden på en endelig DAG, er lengden (antall kanter) av den lengste rettede sti.


== Eksempler på rettede asykliske grafer ==
Bergholmvatn

Bergholmvatn (nordsamisk: Geađgesuolojávri, finsk: Kivisaarijärvi) er en innsjø på grensen mellom Norge og Finland. Den norske delen ligger i Sør-Varanger kommune i Troms og Finnmark og den finske i Enare kommune i Lappland. Innsjøen har utløp mot nordvest via en kort bekk som munner ut i en sidegrein til Gallokelva.


== Referanser ==
Allen Holub

Allen I. Holub (født 1. januar 1955) er en amerikansk  informatiker, forfatter, utdanner og konsulent. Han har skrevet mange bøker om programmeringsspråkene C, C++, Java og om objektorientert programmering. Han skriver også om og underviser i agil systemutvikling. Han var tidligere en bidragsytende redaktør i Dr. Dobb's Journal og JavaWorld, en tidligere spaltist for SD Times (Java Watch), og har skrevet spalten OO Design Process for IBM DeveloperWorks. Han har også skrevet for Microsoft Systems Journal, Programmers Journal, BYTE Magazine, Windows Tech Journal, Mac Tech Journal, C Gazette, og andre tidsskrifter.


== Bøker ==
Holub, Allen (2004). Holub on Patterns. Apress. ISBN 978-1-59059-388-2. 
Holub, Allen (2000). Taming Java Threads. Apress. ISBN 978-1-893115-10-1. 
Holub, Allen (1995). Enough Rope to Shoot Yourself in the Foot. McGraw-Hill. ISBN 978-0-07-029689-3. 
Holub, Allen (1994). Compiler Design in C. Prentice Hall. ISBN 978-0-13-304957-2. 
Holub, Allen (1991). C+C++:  Programming With Objects in C and C++. McGraw-Hill. ISBN 978-0-934375-29-0. 
Holub, Allen (1987). C Companion. Prentice Hall. ISBN 978-0-13-109786-5. 
Holub, Allen (1987). C Chest and other C Treasures from Dr. Dobbs Journal. M&T Press. ISBN 978-0-934375-49-8. 
Holub, Allen (1987). On Command. M&T Press. ISBN 978-0-934375-29-0. 


== Referanser ==


== Eksterne lenker ==
Holub's hjemmeside.
Allen Holubs musikk
Compiler Design in C

Compiler Design in C («Kompilatordesign i C») er en engelsk sakprosabok av den amerikanske informatikeren Allen I. Holub. Boken ble utgitt den 1. januar 1990 av forlaget Prentice Hall og inneholder en komplett implementasjon av en kompilator  i programmeringsspråket C.
Boken er en oppfølger av den såkalte «drageboken» av Alfred Aho, Ravi Sethi og Jeffrey Ullman. Sistnevnte er en klassisk lærebok i konstruksjon av kompilatorer og kommandotolker for programmeringsspråk, og inneholdt hele pseudokoden for generering av en kompilator.


== Litteratur ==
Holub, Allen I. (1990). Compiler Design in C (PDF). Prentice Hall, 30. juli 1990. ISBN 0-131-55045-4. ISBN 978-0-131-55045-2.
Docus Ajok

Docus Ajok (født 12. juli 1994) er en ugandisk friidrettsutøver som konkurrerer i mellomdistanseløp. Hennes fremste internasjonale meritt er gull på 1500 meter under Sommeruniversiaden 2015. 


== Idrettskarriere ==


=== 2013 ===
Ajok deltok i Sommeruniversiaden 2013, der hun kom på ellevteplass på 1500 meter. Hun deltok også på 800 meter, men ble diskvalifisert fordi hun løp for tidlig inn til lista, som er brudd på IAAFs regel 163.5 (800 meter starter i delte baner).


=== 2015 ===
I Sommeruniversiaden 2015 vant hun 1500 meter, med tiden 4:18,53. På 800 meter ble hun diskvalifisert i semifinalen, og på 4 x 400 meter stafett kom Uganda på femteplass. 


=== 2017 ===
Hun representerte Uganda under VM i friidrett 2017, men ble slått ut i semifinalen på 800 meter med 21. beste tid. Senere i august deltok hun i Sommeruniversiaden 2017 i Taipei, de hun fikk sølv på 1500 meter, bak Amela Terzić, og bronse på 800 meter. Uganda kom der på sjetteplass på 4 x 400 meter stafett.


== Referanser ==


== Eksterne lenker ==
(en) Docus Ajok – World Athletics 
(en) Profil hos Sommeruniversiaden 2017
(en) Profil hos Sommeruniversiaden 2015
(en) New Vision - Know your 2017 IAAF stars: Dorcus Ajok
Ibsensykehusene

IbsenSykehusene er offentlig godkjente private sykehus med sykehuskonsesjoner. IbsenSykehusene har avdelinger i Porsgrunn og Gjøvik. IbsenSykehusene utfører tjenester for det offentlige, for forsikringsselskap samt for individer i det private markedet.


== Overvekt ==
IbsenSykehusene har siden 2009 utført overvektskirurgi med «Gastric Sleeve»-teknikken.


== Ledelse og selskapsform ==
Daglig leder er Leif Næss.


== Referanser ==


== Eksterne lenker ==
Offisielt nettsted
Mimocyrtinoclytus

Mimocyrtinoclytus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En ganske liten, brungul trebukk. Antennene er omtrent så lange som kroppen, nokså kraftige, det innerste leddet stort og klubbeformet. Hodet er stort, vel så bredt som pronotum, rundet med små fasettøyne. Pronotum er rektangulært, men innsenevret ved roten, omtrent så langt som bredt. Dekkvingene er litt pæreformede, med fine, lange hår, beina er nokså korte, med tykke, klubbeformede lår.


== Levevis ==
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.


== Utbredelse ==
Arten er endemisk for Ny-Caledonia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Acanthocinini
Slekten Mimocyrtinoclytus Sudre & Vives, 2010
Mimocyrtinoclytus samuelsoni Sudre & Vives, 2010


== Kilder ==
Katalog med utbredelsesdata Arkivert 13. september 2017 hos Wayback Machine.
Referanseside for arten


== Eksterne lenker ==
Bilde av arten Arkivert 13. september 2017 hos Wayback Machine.
(en) Mimocyrtinoclytus i Encyclopedia of Life 
(en) Mimocyrtinoclytus i Global Biodiversity Information Facility 
Mimocyrtinoclytus – detaljert informasjon på Wikispecies